CELEX: C2006/281/13
Language: sk
Date: 2006-11-18 00:00:00
Title: Vec C-386/04: Rozsudok Súdneho dvora (tretia komora) zo 14. septembra 2006 (návrh na začatie prejudiciálneho konania, ktorý podal Bundesfinanzhof – Nemecko) – Centro di Musicologia Walter Stauffer/Finanzamt München für Körperschaften (Voľný pohyb kapitálu — Daň z príjmov právnických osôb — Oslobodenie príjmov z prenájmu — Podmienka rezidencie — Nadácia súkromného práva uznaná za všeobecne prospešnú)

18.11.2006   
            
            
               SK
            
            
               Úradný vestník Európskej únie
            
            
               C 281/9
            
         Rozsudok Súdneho dvora (tretia komora) zo 14. septembra 2006 (návrh na začatie prejudiciálneho konania, ktorý podal Bundesfinanzhof – Nemecko) – Centro di Musicologia Walter Stauffer/Finanzamt München für Körperschaften
   (Vec C-386/04) (1)
   
   (Voľný pohyb kapitálu - Daň z príjmov právnických osôb - Oslobodenie príjmov z prenájmu - Podmienka rezidencie - Nadácia súkromného práva uznaná za všeobecne prospešnú)
   (2006/C 281/13)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobca: Centro di Musicologia Walter Stauffer
   
      Žalovaný: Finanzamt München für Körperschaften
   Predmet veci
   Návrh na začatie prejudiciálneho konania – Bundesfinanzhof – Výklad článku 52 Zmluvy ES (zmenený, teraz článok 43 ES), článku 58 Zmluvy ES (teraz článok 48 ES), článku 59 Zmluvy ES (zmenený, teraz článok 49 ES) a článku 73 b Zmluvy ES (teraz článok 56 ES) – Vnútroštátna právna úprava v oblasti dane z príjmov právnických osôb – Oslobodenie všeobecne prospešných nadácií súkromného práva, ktorým plynú vnútroštátne príjmy z prenájmu pozemkov, pod podmienkou, že tieto nadácie sú rezidentmi
   Výrok rozsudku
   Článok 73 b Zmluvy v spojení s článkom 73 d Zmluvy sa má vykladať v tom zmysle, že mu odporuje, ak členský štát, ktorý od dane z príjmov právnických osôb oslobodzuje príjmy z prenájmu plynúce na vnútroštátnom území nadáciám s neobmedzenou daňovou povinnosťou uznaným za všeobecne prospešné, ak sú usadené v tomto štáte, odmietne poskytnúť to isté oslobodenie pre príjmy rovnakého druhu všeobecne prospešnej nadácii súkromného práva len z dôvodu, že vzhľadom na to, že je usadená v inom členskom štáte, má na jeho území len obmedzenú daňovú povinnosť.
   
      (1)  Ú. v. EÚ C 262, 23.10.2004.